Vlado Lisjak

Vlado Lisjak (s. 29. huhtikuuta 1962) on kroatialainen entinen kreikkalais-roomalaisen tyylin painija. Huippuvuosinaan hän edusti kansainvälisellä tasolla Jugoslaviaa.

68 kilogramman painoluokassa painineen Lisjakin paras saavutus on olympiakulta Los Angelesin olympialaisista 1984, missä hän jätti Suomen Tapio Sipilän hopealle. Ennen olympialaisia Lisjak oli parhaimmillaan ollut MM-kisoissa neljäs 1982 Katowicessa. 1983 Kiovan MM-kisoissa Lisjak oli jäänyt 17. sijalle. Välimeren kisoissa 1983 hän oli neljäs.

Lisjak edusti itsenäistynyttä Kroatiaa 1993 Välimeren kisoissa 74 kilogramman painoluokassa ja sijoittui viidenneksi. Seuratasolla Lisjak edusti zagrebilaista Glumina Banka -seuraa. Hänen valmentajanaan toimi Milan Nenadić. Lisjakilla on myös nuorempien ikäluokkien arvokisamitaleita.

Lähteet
 Vlado Lisjak FILA:n tietokannassa

Jugoslavialaiset kreikkalais-roomalaisen tyylin painijat
Jugoslavialaiset olympiavoittajat
Kroatialaiset kreikkalais-roomalaisen tyylin painijat
Kroatialaiset olympiavoittajat
Vuonna 1962 syntyneet
Elävät henkilöt